**RAPORT PRIVIND SITUAŢIA HIDROMETEOROLOGICĂ**

**ŞI A CALITAŢII MEDIULUI**

**în intervalul 08.08.2021 ora 08.00 – 09.08.2021, ora 08.00**

#### I. SITUAŢIA HIDROMETEOROLOGICĂ

**1. Situaţia și prognoza hidrologică pe râurile interioare și Dunăre, din 09.08.2021, ora 08.00**

**RÂURI:**

**Debitele au fost în scădere,** exceptând râurile din bazinele hidrografice: Crasna, Barcău, Bega, Timiș, Bârzava, Caraș, Nera, Cerna, Jiu, Olt, Vedea, Argeș, Ialomița și cele din Dobrogea unde vor fi staționare.

Debitele se situează la valori cuprinse între 30-90% din mediile multianuale lunare, mai mari (în jurul și peste normalele lunare) pe râurile din bazinele hidrografice: Vişeu, Someşul Mare, Dâmbovița, Prahova, în bazinele superioare ale Bistriței şi Buzăului și pe unele râuri din Dobrogea şi mai mici (sub 30% din normalele lunare) pe râurile din bazinele hidrografice: Iza, Lăpuş, Bârzava, Moravița, Nera, Cerna, unii afluenți ai Crișului Negru (Valea Roșie, Holod, Teuz) și Argeșului superior (Vâlsan, Arefu, R. Doamnei).

**În interval s-a situat peste COTA DE ATENȚIE râul Elan la stația hidrometrică Murgeni (350+29) - jud.VS.**

**În interval au fost emise două ATENȚIONĂRI HIDROLOGICE pentru fenomene imediate.**

**Debitele vor fi staționare pe râurile din bazinele: Crasna, Barcău, Bega, Timiș, Bârzava, Caraş, Nera, Cerna, Jiu, Olt, Vedea, Argeș, Ialomița şi cele din Dobrogea şi in general în scădere pe celelalte râuri.**

Sunt posibile ușoare creșteri de debite şi niveluri pe unele râuri mici din zonele montane, datorită precipitațiilor, sub formă de aversă, slab cantitativ prognozate.

Nivelurile pe râuri la stațiile hidrometrice se vor situa sub **COTELE DE ATENȚIE.**

**DUNARE:**

**Debitul la intrarea în ţară (secţiunea Baziaş) în intervalul 08.08.2021 – 09.08.2021 a fost în creştere, având valoarea de 4100 m3/s,** sub media multianuală a lunii **august (4300 m3/s).**

În aval de Porţile de Fier debitele au fost în creștere pe sectorul Gruia – Tr Măgurele și în scădere pe sectorul Zimnicea – Tulcea.

**Debitul la intrarea în ţară (secţiunea Baziaş) va fi în creștere (4200 m3/s).**

În aval de Porţile de Fier debitele vor fi în creștere pe sectorul Gruia – Giurgiu și în scădere pe sectorul Oltenița – Tulcea.

**2.** **Situaţia meteorologică în intervalul 08.08.2021, ora 08.00 – 09.08.2021, ora 08.00**

**A.N.M.** a emis **o ATENŢIONARE Meteorologică, cod galben** valabilă în zilele de **09/10/11.08.2021**, vizând **disconfort termic ridicat,** conform căreia: În sud-vestul și sudul țării disconfortul termic va fi ridicat și local va fi caniculă. Indicele temperatură-umezeală (ITU) va depăși pe arii extinse pragul critic de 80 de unități, iar temperaturile maxime vor fi cuprinse, în general, între 34 și 38 de grade. Pe alocuri temperaturile minime nu vor coborî sub 20 de grade. Notă: În cursul zilei de duminică (8 august), în vestul și sud-vestul țării disconfortul termic va fi în creștere și pe arii restrânse va fi caniculă.

Aceast mesaj meteorologic a fost transmis de către Centrul Operativ pentru Situaţii de Urgenţă al Ministerului Mediului, Apelor şi Pădurilor către: Inspectoratul General pentru Situaţii de Urgenţă, Secretariatul General al Guvernului, Centrul de Situații al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătății, Ministerul Economiei, Ministerul Agriculturii și Dezvoltării Rurale, Comisia Națională pentru Controlul Activităților Nucleare, Serviciul de Protecție și Pază, Serviciul de Telecomunicații Speciale, S.C. Hidroelectrica S.A., Agenția Naţională de Îmbunătăţiri Funciare și către următoarele Comite Judeţene pentru Situaţii de Urgenţă:

* - ARGEŞ, BRĂILA, BUZĂU, CARAŞ-SEVERIN, CĂLARAŞI, CONSTANŢA, DÂMBOVIŢA, DOLJ, GIURGIU, GORJ, IALOMIŢA, MEHEDINŢI, OLT, PRAHOVA, TELEORMAN, TIMIŞ, TULCEA, VÂLCEA, ILFOV şi Municipiul Bucureşti – ATENŢIONARE Meteorologică, cod Galben

**În ţara,** vremea a fost călduroasă în cea mai mare parte a țării, caniculară în vest și local în sud. Indicele temperaturăumezeală (ITU) a atins și depășit ușor pragul critic de 80 de unități, în Banat, local în Crișana, pe arii restrânse în Oltenia și cu totul izolat în Muntenia. Cerul a fost mai mult senin. În a doua parte a nopții înnorările s-au accentuat în Crișana, Maramureș și în nord-vestul Transilvaniei, unde pe arii restrânse au fost averse însoțite de descărcări electrice, intensificări ale vântului (cu rafale, în general de 55...70 km/h) și vijelii (confirmate la stațiile meteo Oradea, Zalău și Baia Mare). Temperaturile maxime, mai ridicate față de intervalul precedent, s-au încadrat între 27 de grade la Mangalia și 38 de grade la Calafat, iar la ora 06 se înregistrau valori termice cuprinse între 10 grade la Joseni, Miercurea Ciuc și Toplița și 28 de grade la Oravița.

Observații: au fost emise 6 atenționări cod galben pentru fenomene meteorologice periculoase imediate.

**La Bucureşti,** vremea a fost călduroasă, caniculară după-amiaza. Cerul a fost senin, iar vântul a suflat slab până la moderat. Temperatura maximă a fost de 34 de grade la Afumați și Băneasa și 35 de grade la Filaret. La ora 06 se înregistrau 16 grade la Băneasa și 18 grade la Afumați și Filaret.

**3. Prognoza meteorologică în intervalul 09.08.2021, ora 08.00 – 10.08.2021, ora 08.00**

**În ţara,** **vremea va fi călduroasă, iar în regiunile sudice și sud-vestice, disconfortul termic va fi ridicat și va fi caniculă. Indicele temperatură-umezeală (ITU) va atinge și va depăși pragul critic de 80 de unități al disconfortului termic în Oltenia, Muntenia, local în Banat, sudul Crișanei și vestul Dobrogei și pe arii mai restrânse în Moldova și Transilvania.** Cerul va fi variabil, cu înnorări temporar accentuate, dimineața în nord-vestul țării, iar în a doua parte a zilei în Moldova, Transilvania și în nordul Munteniei, precum și în Carpații Orientali și Meridionali, unde pe arii restrânse vor fi averse, descărcări electrice, intensificări de scurtă durată ale vântului. Izolat vor fi condiții de grindină și vijelii, iar ploile pot avea și caracter torențial. În celelalte regiuni, probabilitatea pentru astfel de fenomene va fi redusă. Temperaturile maxime se vor încadra, în general, între 30 și 38 de grade, cu cele mai ridicate valori în Oltenia și sud-vestul Munteniei, iar cele minime vor fi cuprinse între 11 grade în estul Transilvaniei și 23...24 de grade pe litoral. Noaptea, izolat, va fi ceață, îndeosebi în depresiunile intramontane și în centrul țării.

**La Bucureşti,** **vremea va deveni caniculară, iar indicele temperatură-umezeală (ITU) va atinge și depăși ușor pragul critic de 80 de unități al disconfortului termic**. Cerul va fi variabil, iar vântul va sufla slab până la moderat. Temperatura maximă va fi de 36...37 de grade, iar cea minimă de 19...21 de grade.

###### II. CALITATEA APELOR

2.1. Pe fluviul Dunarea

Nu au fost semnalate evenimente deosebite.

2.2. Pe râurile interioare

**Administrația Bazinala de Apa Jiu** informează că în data de 08.08.2021, ora 16:00, pe cursul de apă al râului Jiul de Vest a fost semnalată mortalitate piscicolă (cca 25-30 kg) şi spumă de culoare gălbuie, în zona localităţii Aninoasa-Vulcan, judeţul Hunedoara.

Menţionăm că în zona respectivă, a mai fost semnalat un eveniment cu aceiaşi manifestare, cu câteva zile în urmă (în data de 05.08.2021).

2.3. Pe Marea Neagra

Nu au fost semnalate evenimente deosebite.

**III. ALIMENTĂRI CU APĂ**

Toţi consumatorii sunt alimentaţi normal.

###### IV. CALITATEA MEDIULUI

**3.1. În domeniul aerului**

**Agenţia Naţională pentru Protecţia Mediului** informează că din rezultatele analizelor efectuate în cadrul Reţelei Naţionale de Monitorizare, nu s-au constatat depăşiri ale pragurilor de alertă pentru NO2 (dioxid de azot), SO2(dioxid de sulf), ale pragurilor de alertă și informare pentru O3 (ozon) și ale valorii limită zilnice pentru PM10 (pulberi în suspensie cu diametrul < 10 microni) (50 µg/mc).

**IGSU Vrancea** informează telefonic de izbucnirea în data de 08.08.2021, în jurul orei 14.00, a unui incendiu la groapa de gunoi în sat Haret, judeţul Vrancea, pe o suprafaţă de aproximativ 2500 mp şi la o bandă transportoare, pe 400 m. Se va reveni cu informaţii.

**IGSU Vâlcea** informează telefonic de izbucnirea în data de 08.08.2021, în jurul orei 14.30, a unui incendiu în Budeşti, judeţul Vâlcea, la un depozit de anvelope, pe o suprafata de aproximativ 150mp. Se va reveni cu informaţii.

**Garda Naţionala de Mediu, Comisariatul Judeţean Constanţa** informează telefonic că în data de 08.08.2021, în jurul orei 20:00 în localitatea Lazu, judeţul Constanţa s-a răsturnat un camion încărcat cu combustibil (motorină), afectând carosabilul pe o suprafaţă de 20 mp. În urma deplasării pe teren echipa de permanentă a GNM-CJ Constanţa a constatat ca ISU Dobrogea acţionează pentru punerea cisternei pe poziţie cu ajutorul unei macarale de 100 tone, urmând a se efectua transvazarea motorinei.

Îndepartarea combustibilului de pe carosabil se face de catre ISU Dobrogea

**3.2. În domeniul solului şi vegetaţiei**

Nu au fost semnalate evenimente deosebite, iar la nivelul fondului forestier de stat nu s-au înregistrat incendii sau doborâturi de vânt.

**3.3. În domeniul supravegherii radioactivităţii mediului**

Menţionăm că, pentru factorii de mediu urmăriţi nu s-au înregistrat depăşiri ale limitelor de avertizare/alarmare în intervalul de timp menţionat şi nu s-au semnalat evenimente deosebite.Parametrii constataţi la staţiile de pe teritoriul României s-au situat în limitele fondului natural.

**3.4. În municipiul Bucureşti**

În ultimele 24 de ore, sistemul de monitorizare a calităţii aerului în Municipiul Bucureşti nu a semnalat depăşiri ale pragurilor de informare şi alertă.

**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 07.08.2021, ora 08:00 – 08.08.2021, ora 08:00**

**I. SITUAŢIA HIDROMETEOROLOGICĂ**

**1. Situaţia şi prognoza hidrologică pe râurile interioare şi Dunăre din 08.08.2021, ora 07:00**

**RÂURI**

Debitele au fost în scădere, exceptând râurile din bazinele hidrografice: Bega, Timiș, Bârzava, Caraș, Nera, Cerna, Jiu, Vedea, Argeș, Ialomița, bazinul inferior al Oltului și cele din Dobrogea unde au fost staționare și cursurile inferioare ale Someșului, Buzăului și Bârladului unde au fost în creștere prin propagare.

Debitele se situează la valori cuprinse între 30-90% din mediile multianuale lunare, mai mari (în jurul și peste normalele lunare) pe râurile din bazinele hidrografice: Vişeu, Someşul Mare, Dâmbovița, Prahova, în bazinele superioare ale Bistriței şi Buzăului și pe unele râuri din Dobrogea şi mai mici (sub 30% din normalele lunare) pe râurile din bazinele hidrografice: Iza, Lăpuş, Bârzava, Moravița, Nera, Cerna, unii afluenți ai Crișului Negru (Valea Roșie, Holod, Teuz) și Argeșului superior (Vâlsan, Arefu, R. Doamnei).

Nivelurile pe râuri la stațiile hidrometrice se situează sub COTELE DE ATENȚIE.

Debitele vor fi, în general, în scădere, exceptând râurile din bazinele hidrografice: Bega, Timiș, Bârzava, Nera, Cerna, Jiu, Vedea, Argeș, Ialomița, Bârlad, afluenții Prutului, afluenții Oltului inferior și cele din Dobrogea unde vor fi staționare.

Sunt posibile ușoare creșteri de debite şi niveluri pe unele râuri mici din zonele montane, din vestul și nord–vestul țării datorită precipitațiilor, sub formă de aversă, slab cantitativ prognozate.

Nivelurile pe râuri la stațiile hidrometrice se vor situa sub COTELE DE ATENȚIE.

**DUNĂRE**

Debitul la intrarea în ţară (secţiunea Baziaş) în intervalul 07.08.2021 – 08.08.2021 a fost în creştere, având valoarea de 3900 m3/s, sub media multianuală a lunii august (4300 m3/s).

În aval de Porţile de Fier debitele au fost în creștere pe sectorul Gruia - Calafat și în scădere pe sectorul Bechet – Tulcea.

Debitul la intrarea în ţară (secţiunea Baziaş) va fi în creștere (4100 m3/s).

În aval de Porţile de Fier debitele vor fi în creștere pe sectorul Gruia – Corabia și în scădere pe sectorul Tr. Măgurele – Tulcea.

**Alimentări cu apă**

Județul Vaslui:

Se mențin prevederile din „Planul de restricții si folosire a apei în perioade deficitare”, astfel:

- treapta III - pentru S.C. AQUAVAS S.A. VASLUI – Sucursala Vaslui, din acumularea Solești.

**2. Situaţia meteorologică în intervalul 07.08.2021, ora 09:00 –08.08.2021, ora 06:00**

**ÎN ŢARĂ**

Vremea a fost frumoasă și a devenit normală termic în cea mai mare parte țării. Cerul a fost variabil în zona montană, în nord-vestul, centrul și parțial în sud-estul țării și mai mult senin în restul teritoriului. Vântul a suflat slab și moderat, cu intensificări locale în Dobrogea, sudul Moldovei și estul Munteniei, precum și la munte. Temperaturile maxime, în creștere față de intervalul precedent îndeosebi în vestul și sud-vestul țării, s-au încadrat între 24 de grade la Miercurea Ciuc și Întorsura Buzăului și 35 de grade la Calafat, iar la ora 06 se înregistrau valori termice cuprinse între 6 grade la Joseni și Miercurea Ciuc și 24 de grade la Dumbrăvița de Codru, Șiria și Oravița.

Observaţii: de ieri dimineață de la ora 06 a fost în vigoare 1 atenționare meteorologică cod galben de ceață, emisă de către SRPV Sibiu.

**LA BUCUREŞTI**

Vremea s-a încălzit ușor și a devenit normală termic pentru această perioadă. Cerul a fost variabil, mai mult senin dimineața și noaptea. Vântul a suflat slab până la moderat. Temperatura maximă a fost de 30 de grade în Băneasa, 31 de grade la Afumați și 32 de grade la Filaret, iar la ora 06 se înregistrau 14 grade în Băneasa și 16 grade la Afumați și Filaret.

**3. Prognoza meteorologică în intervalul 08.08.2021, ora 09:00 –09.08.2021, ora 09:00**

**ÎN ŢARĂ**

Vremea va deveni călduroasă în cea mai mare parte a ţării, caniculară la amiază în Banat, Crișana, local în Oltenia și în sud-vestul Munteniei și al Transilvaniei, unde și indicele temperatură-umezeală (ITU) va atinge și va depăși pragul critic de 80 de unități al disconfortului termic. Cerul va fi variabil, cu înnorări noaptea în nord-vestul teritoriului și în zona Carpaților Occidentali, unde pe arii restrânse vor fi averse și descărcări electrice. Vântul va avea intensificări de scurtă durată în timpul ploilor și, temporar, în regiunile vestice. Temperaturile maxime se vor încadra între 27...28 de grade pe litoral și 37 de grade în Banat și sud-vestul Olteniei, iar cele minime vor fi cuprinse între 8...9 grade în depresiunile Carpaţilor Orientali şi 23...24 de grade în Dealurile de Vest. Dimineața și noaptea, izolat, vor fi condiții de ceaţă.

**LA BUCUREŞTI**

Vremea va continua să se încălzească, iar disconfortul termic va fi în creștere. Cerul va fi mai mult senin, iar vântul va sufla slab până la moderat. Temperatura maximă va fi de 33...34 de grade, iar cea minimă de 16...18 grade.

**II. CALITATEA APELOR**

2.1. Pe fluviul Dunărea

Nu au fost semnalate evenimente deosebite.

2.2. Pe râurile interioare

Nu au fost semnalate evenimente deosebite.

2.3. Pe Marea Neagră

Nu au fost semnalate evenimente deosebite.

**III. CALITATEA MEDIULUI**

1. În domeniul aerului

Nu au fost semnalate evenimente deosebite.

2. În domeniul solului şi vegetaţiei

Nu au fost semnalate evenimente deosebite.

3. În domeniul supravegherii radioactivităţii mediului

Nu au fost semnalate evenimente deosebite.

4. În municipiul Bucureşti

Nu au fost semnalate evenimente deosebite.

**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 06.08.2021, ora 08.00 – 07.08.2021, ora 08.00**

1. ***SITUAŢIA HIDROMETEOROLOGICĂ***

**1. Situația și prognoza hidro pe râurile interioare şi Dunăre din 07.08.2021, ora 07.00**

**RÂURI**

Debitele au fost în creştere ca urmare a precipitațiilor în căzute în interval şi propagării în bazinul superior al Ialomiței şi doar prin propagare pe cursurile mijlocii şi inferioare ale râurilor: Mureş, Siret, Suceava, Moldova, Bistrița, Trotuş, Putna, Rm. Sărat, Buzău, Bârlad, Prut, Jijia, Bahlui, pe cursul mijlociu al Someşului şi pe cursurile inferioare ale Crişului Negru şi Crişului Alb.

Pe celelalte râuri, debitele au fost în uşoară scădere, exceptând râurile din bazinele hidrografice: Crasna, Barcău, Crişul Repede, Bega, Timiş, Bârzava, Moravița, Caraş, Nera, Cerna, Jiu, Olt, Vedea, Argeş, cursurile superioare ale Crişului Negru, Crişului Alb, bazinul mijlociu şi inferior al Ialomiței şi râurile din Dobrogea, unde au fost relativ staționare.

Debitele se situează la valori cuprinse între 30-90% din mediile multianuale lunare, mai mari (în jurul și peste normalele lunare) pe râurile din bazinele hidrografice: Vişeu, Someşul Mare, Dâmbovița, Prahova, în bazinele superioare ale Bistriței şi Buzăului și pe unele râuri din Dobrogea şi mai mici (sub 30% din normalele lunare) pe râurile din bazinele hidrografice: Iza, Lăpuş, Bârzava, Moravița, Nera, Cerna, unii afluenți ai Crișului Negru (Valea Roșie, Holod, Teuz) și Argeșului superior (Vâlsan, Arefu, R. Doamnei).

În interval s-a situat peste **COTA DE PERICOL** râul Elan la stația hidrometrică D. Cantemir (170+10)-jud. VS.

În interval au fost emise o **AVERTIZARE** şi o **ATENȚIONARE HIDROLOGICĂ** pentru fenomene imediate.

Este în vigoare **ATENȚIONAREA HIDROLOGICĂ** nr. 86 din 06.08.2021**.**

Debitele vor fi în general, în scădere, exceptând cursurile mijlocii şi inferioare ale Siretului şi Prutului şi cursurile inferioare ale râurilor: Someş, Mureş, Bistrița, Buzău şi Bârlad, unde au fost în creştere prin propagare.

Pe râurile din bazinele hidrografice: Crasna, Barcău, Bega, Timiş, Bârzava, Moravița, Caraş, Nera şi Cerna, debitele vor fi relativ staționare.

Sunt posibile scurgeri importante pe versanți, torenți, pâraie, cu efecte de inundații locale și creșteri mai însemnate de debite și niveluri pe unele râuri mici din sud-estul țării.

Se menține în vigoare **ATENȚIONAREA HIDROLOGICĂ** nr. 86 până la ora 12:00.

**DUNĂRE**

Debitul la intrarea în ţară (secţiunea Baziaş) în intervalul 06.08.2021 – 07.08.2021 a fost staționar, având valoarea de 3800 m3/s, sub media multianuală a lunii august (4300 m3/s).

În aval de Porţile de Fier debitele au fost în creștere la Gruia și în scădere pe sectorul Calafat – Tulcea.

Debitul la intrarea în ţară (secţiunea Baziaş) va fi în creștere (3700 m3/s).

În aval de Porţile de Fier debitele vor fi în creștere pe sectorul Gruia – Calafat și în scădere pe sectorul Bechet – Tulcea.

**A.B.A. Prut-Bârlad**

Județul Vaslui:

- Se mențin prevederile din „Planul de restricții și folosire a apei în perioade deficitare”, treapta a III-a pentru S.C. AQUAVAS S.A. VASLUI – Sucursala Vaslui, din acumularea Solești (râul Vasluieț).

**2.** **Situația meteorologică în intervalul 06.08.2021, ora 09.00 – 07.08.2021, ora 06.00**

**ÎN ŢARĂ**

Vremea s-a răcit față de intervalul anterior în toată țara, cu excepția litoralului. Cerul a avut temporar înnorări, accentuate în est și sud-est, unde, mai ales pe parcursul zilei, local au fost averse ce au avut și caracter torențial, însoțite de descărcări electrice. Ploi slabe s-au semnalat cu totul izolat și în Maramureș, Transilvania și în Carpații Occidentali și nordul Carpaților Orientali. Cantitățile de apă au cumulat pe suprafețe mici 25...30 l/mp în sudul și estul Moldovei. Vântul a suflat slab și moderat, local cu intensificări, cu viteze mai mari pe crestele montane, unde rafalele au depășit 70...80 km/h. Temperaturile maxime au fost cuprinse între 19 grade la Ocna Șugatag și 32 de grade la Videle, iar la ora 06 se înregistrau 8 grade la Joseni, Miercurea Ciuc și Toplița și 23 de grade la Constanța, Constanța-dig și Gura Portiței. Dimineața a fost ceață pe areale mici în Transilvania și în Maramureș.

**Observații:** în intervalul de diagnoză au fost în vigoare 6 mesaje pentru fenomene meteorologice periculoase imediate

- 2 avertizări cod portocaliu, una emisă de către SRPV Bacău și una de către CNPM pentru Muntenia

- 4 atenționări cod galben, câte una emisă de către SRPV Sibiu, SRPV Craiova, SRPV Bacău și CNPM pentru Muntenia.

**LA BUCUREŞTI**

Vremea s-a răcit semnificativ față de intervalul anterior. Cerul a fost temporar noros, iar pe parcursul zilei s-au semnalat averse slabe și descărcări electrice. Vântul a suflat slab și moderat. Temperatura maximă a fost de 27 de grade la Afumați, 28 de grade la Băneasa și 29 de grade la Filaret, iar la ora 06 se înregistrau 15 grade la Băneasa și 18 grade la Filaret și Afumați.

**3. Prognoza meteorologică în intervalul 07.08.2021, ora 09.00 – 08.08.2021, ora 09.00**

**ÎN ŢARĂ**

Valorile termice diurne vor fi în creştere uşoară, dar se vor menţine agreabile în majoritatea zonelor. Cerul va fi variabil, cu unele înnorări și izolat averse și descărcări electrice, la începutul intervalului pe litoral, iar după-amiaza, cu o probabilitate mai mare la munte. Vântul va sufla slab și moderat, cu unele intensificări pe crestele montane, iar ziua și în Dobrogea. Temperaturile maxime se vor încadra între 25 și 34 de grade, cu cele mai ridicate valori în vestul și sudul Olteniei, iar cele minime vor fi cuprinse între 10 și 20 de grade, mai scăzute în estul Transilvaniei spre 7 grade. Dimineața și noaptea, mai ales pe văi și în depresiuni, izolat, se va forma ceaţă.

**LA BUCUREŞTI**

Vremea va fi frumoasă și se va încălzi. Cerul va fi variabil, iar vântul va sufla slab până la moderat. Temperatura maximă va fi de 31...32 de grade, iar cea minimă de 17...18 grade, mai scăzută în zona preorășenească, spre 15 grade.

1. ***CALITATEA APELOR***

Nu s-au înregistrat evenimente deosebite.

1. ***CALITATEA MEDIULUI***
2. **În domeniul aerului**

***Agenţia Naţională pentru Protecţia Mediului*** informează că, din rezultatele analizelor efectuate în 05.08.2021 în cadrul Reţelei Naţionale de Monitorizare, nu s-au constatat depăşiri ale pragurilor de alertă pentru NO2 (dioxid de azot), SO2 (dioxid de sulf) și ale pragurilor de alertă și informare pentru O3 (ozon). A fost înregistrată depășirea valorii limita zilnice (50 µg/m3) pentru indicatorul particule in suspensie cu diametrul sub 10 microni (PM10), la stația: B-1 (trafic).

***Inspectoratul General pentru Situații de Urgență*** informează telefonic despre producerea, in data de 06.08.2021, unui incendiu la groapa de gunoi a localității Halânga -jud MH ce se manifesta pe o suprafața de aprox. 5000 mp cu degajări de fum si flacără deschisă. ISU MH intervine cu 2 autospeciale cu apă și spumă. Nu s-au raportat victime. Nu se cunosc cauzele declanșatoare.

***Inspectoratul General pentru Situații de Urgență*** informează telefonic despre producerea, in data de 06.08.2021, unui incendiu de vegetație uscată înaltă cu posibilitatea de propagare la locuințele învecinate (din cauza vântului puternic), ce se manifestă pe mai multe ha de teren agricol pe raza localității Sălătruc, județul Mehedinți. ISU MH a intervenit cu 6 autospeciale cu apă și spumă și a reușit stingerea incendiului în aceeași zi. Au ars circa 50 ha vegetație uscată. Nu s-au raportat victime. Nu se cunosc cauzele declanșatoare.

1. **În domeniul solului și vegetației**

Nu s-au înregistrat evenimente deosebite.

1. **În domeniul supravegherii radioactivităţii mediului**

Menționăm că pentru factorii de mediu urmăriți nu s-au înregistrat depășiri ale limitelor de avertizare/alarmare şi nu s-au semnalat evenimente deosebite. Parametrii constatați la stațiile de pe teritoriul României s-au situat în limitele fondului natural.

1. **În municipiul Bucureşti**

În ultimele 24 de ore, sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.